La Liga 1951/1952.
La Liga 1951/52. je bila 21. sezona nogometnog nacionalnog prvenstva Španije. Sezona je počela 9. septembra 1951. a završila 13. aprila 1952. U sezoni je učestvovalo 16 ekipa. Nakon završenog prvenstva Barcelona je peti put u svojoj historiji osvojila prvenstvo sa tri poena više od drugoplasiranog Atlétic Bilbaa. Pretposljednja i posljednja ekipa, Las Palmas i Atlético Tetuán su na kraju sezone ispali iz lige. Također, 13. i 14. ekipa na tabeli je igrala doigravanje za opstanak. Sporting de Gijón i Racing de Santander kao trinaestoplasirana odnosno četrnaestoplasirana ekipa igrali su doigravanje sa prve četiri ekipe druge lige. U tom doigravanju uspjeli su zadržati status prvoligaša. U cjelokupnoj sezoni je ukupno odigrano 240 utakmica te postignuto 987 golova što je iznosilo 4.11 datih golova po utakmici. Najefikasnija ekipa lige je bila Barcelona. Pahiño, nogometaš Real Madrida je bio najbolji strijelac lige sa 28 postignutih golova.